Sena frumsýnir teiknimyndina Flóttinn frá jörðu , eða Escape from Planet Earth , eins og myndin heitir á frummálinu , föstudaginn 1. mars nk . Þegar neyðarkall berst frá hinni dularfullu og hættulegu plánetu Jörðu ákveður hetja bláveranna , Scorch Supernova , að svara kallinu þrátt fyrir varnaðarorð bróður síns . Flóttinn frá Jörðu er þrívíddarteiknimynd eftir Cal Brunker sem hefur unnið að teiknimyndum eins og Despicable Me og Horton Hears a Who ! en leikstýrir hér sinni fyrstu mynd í fullri lengd . Sjáðu íslensku stikluna úr myndinni hér fyrir neðan : Scorch Supernova er sannkölluð hetja himingeimanna og innilega dáður af sínu eigin kyni , Bláverjum , sem búa á plánetunni Baab . Scorch er talinn geta nánast allt en það vita hins vegar færri að á bak við afrek hans er yngri bróðir hans , hinn snjalli og úrræðagóði Gary , sem er jafnframt einn af aðalverunum í leyniþjónustu Bláverja , Basa . Hann er hins vegar ekki fyrr lentur en hann er handsamaður og það kemur í hlut Garys að bjarga honum … Flóttinn frá Jörðu verður einnig sýnd með íslensku tali og það eru Ævar Þór Benidiktsson , Viktor Már Bjarnasson , Sólmundur Hólm Sólmundarson , Hjálmar Hjálmarsson , Ágúst Örn Börgesson Wigum , Steinn Ármann Magnússon , Selma Björnsdóttir , Lilja Nótt Þórarinsdóttir , Jóhanna Vigdís Arnadóttir og Sigurður Þór Óskarsson sem talsetja í leikstjórn Tómasar Freys Hjaltasonar . Flóttinn frá jörðu verður frumsýnd á föstudaginn í Smárabíói , Háskólabíói , Laugarásbíói og Borgarbíói Akureyri .